
Municipiul Iaşi
Consiliul Local




HOTĂRÂRE
[bookmark: _Hlk22205871]privind aprobarea actului adițional de completare a capitolului VIII: Cantitatea și calitatea serviciilor, indicatori de performanță din Contractul de concesiune prin încredințare directă a gestiunii serviciului de salubrizare al Municipiului Iași nr. 90979/05.12.2007


Consiliul Local al Municipiului Iaşi, întrunit în şedinţa ordinară în data de 01.11.2021;
Avand in vedere Proiectul de hotarare inregistrat sub nr. 118761/26.10.2021 initiat de Primarul Municipiului Iasi;
Având în vedere avizul favorabil inregistrat sub nr. 338/29.10.2021 întocmit de Comisia Juridică şi de Disciplină a Consiliului Local al Municipiului Iaşi;
Având în vedere avizul favorabil inregistrat sub nr. 274/29.10.2021 întocmit de Comisia Economico-Financiara a Consiliului Local al Municipiului Iaşi;
Avand in vedere referatul de aprobare nr. 116477/20.10.2021 întocmit de Serviciul Promovare si Monitorizare Calitate Mediu;
Avand in vedere raportul de specialitate nr. 118698/26.10.2021 întocmit de Directia Juridica;
Avand in vedere raportul de specialitate nr. 111476/20.10.2021 întocmit de Serviciul Promovare si Monitorizare Calitate Mediu;
Având în vedere memoriul justificativ nr. 38878/30.09.2021 elaborat de Societatea Salubris S.A. ;
Având în vedere prevederile Legii nr. 51/2006 privind serviciile comunitare de utilități publice, republicată, cu modificările și completările ulterioare;
Având în vedere prevederile Legii nr. 101/2006 privind serviciile de salubrizare a localităților, republicată, cu modificările și completările ulterioare;
Având în vedere prevederile O.U.G 92/2021 privind regimul deșeurilor;
Având în vedere prevederile H.C.L. 491/2007- privind delegarea gestiunii serviciului de salubrizare al Municipiului Iași, Societății Salubris S.A.; 
Având în vedere prevederile H.C.L. nr. 75/2018 prin care s-a aprobat încheierea unui act adițional la Contractul de concesiune prin încredințare directa a gestiunii serviciului de salubrizare al Municipiului Iasi, nr. 90979/05.12.2007;
Având în vedere Regulamentul Serviciului de Salubrizare aferent Sistemului de management integrat al deșeurilor în județul Iași, revizuit aprobat prin H.C.L. nr. 73 din 28.02.2018;
Avand in vedere prevederile Legii nr. 52/2003 privind transparenta decizionala in administratia publica, republicata;
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile Ordinului nr. 25/14.01.2021 pentru aprobarea modelului orientativ al statutului unitatii administrativ – teritoriale, precum si a modelului orientativ al regulamentului de organizare si functionare a consiliului local;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ; 
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;

HOTĂRĂŞTE:

Art.1 Se aprobă încheierea actului adițional de completare a capitolului VIII: Cantitatea și calitatea serviciilor, indicatori de performanță din Contractul de concesiune prin încredințare directă a gestiunii serviciului de salubrizare al Municipiului Iași nr. 90979/05.12.2007, prevăzut în Anexa 1 care face parte integrantă din prezenta hotărâre.
Art.2 Se aproba rezultatele determinării compoziției pe fracții a deșeurilor municipale colectate de pe raza administrativ-teritorială a   Municipiului Iași, realizat la solicitarea și în numele operatorului de salubritate SALUBRIS SA, de către LACMED-Laboratorul de Analiză și Control Factori de Mediu de la Facultatea de Inginerie Chimică și Protecția Mediului Iași, conform Anexei nr. 2, care face parte integrantă din prezenta hotărâre.
Art.3 Se împuternicește Primarul Municipiului Iași să semneze actul adițional menționat la Art. 1.
Art.4 Copie după prezenta hotărâre va fi comunicată catre: Instituția Prefectului Județului Iași; Primarul Municipiului Iași, Direcția Generală Tehnică și Dezvoltare; Serviciul Promovare și Monitorizare Calitate Mediu; Societatea Salubris S.A. 
Art.5 Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de către Direcția Generală Tehnică și Dezvoltare; Serviciul Promovare și Monitorizare Calitate Mediu; Societatea Salubris S.A.
 Art.6 Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.





    PRESEDINTE DE SEDINTA,                             Contrasemneaza pentru legalitate,
	Consilier local,			            Secretar General, Denisa Liliana Ionașcu
     Bogdan-Teodor Crucianu                          

